CELEX: C2007/315/45
Language: el
Date: 2007-12-22 00:00:00
Title: Υπόθεση C-456/07: Αίτηση για την έκδοση προδικαστικής αποφάσεως, την οποία υπέβαλε το Najvyšší súd Slovenskej republiky (Σλοβακία) στις 9 Οκτωβρίου 2007 — Karol Mihal κατά Daňový úrad Košice V

22.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/26
            
         Αίτηση για την έκδοση προδικαστικής αποφάσεως, την οποία υπέβαλε το Najvyšší súd Slovenskej republiky (Σλοβακία) στις 9 Οκτωβρίου 2007 — Karol Mihal κατά Daňový úrad Košice V
   (Υπόθεση C-456/07)
   (2007/C 315/45)
   Γλώσσα διαδικασίας: η σλοβακική
   Αιτούν δικαστήριο
   Najvyšší súd Slovenskej republiky
   Διάδικοι στην υπόθεση της κύριας δίκης
   
      Εκκαλών: Karol Mihal
   
      Εφεσίβλητη: Daňový úrad Košice V
   Προδικαστικά ερωτήματα
   
               1)
            
            
               Μπορεί το άρθρο 4, παράγραφος 5, πρώτο εδάφιο, της έκτης οδηγίας 1977/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (στο εξής: έκτη οδηγία), να ερμηνευθεί υπό την έννοια ότι αναφέρεται αποκλειστικά στους οργανισμούς δημοσίου δικαίου που είναι νομικά πρόσωπα και όχι στους οργανισμούς δημοσίου δικαίου που είναι φυσικά πρόσωπα, δηλαδή υπό την έννοια ότι οι οργανισμοί δημοσίου δικαίου που είναι νομικά πρόσωπα δεν θεωρούνται υποκείμενοι στον φόρο για τις δραστηριότητες και τις πράξεις που ενεργούν υπό την ιδιότητα της δημόσιας αρχής, ενώ αντιθέτως οι οργανισμοί δημοσίου δικαίου που είναι φυσικά πρόσωπα θεωρούνται υποκείμενοι στον φόρο;
            
         
               2)
            
            
               Μπορεί το άρθρο 4, παράγραφος 5, πρώτο εδάφιο, της έκτης οδηγίας να θεωρηθεί αμέσως εφαρμοστέο στην περίπτωση κατά την οποία διάταξη του εθνικού δικαίου περιορίζει τον κύκλο των προσώπων που δεν θεωρούνται υποκείμενοι στον φόρο προστιθεμένης αξίας (δεν υπόκεινται σε φόρο προστιθεμένης αξίας) σε σχέση με τα προβλεπόμενα από το άρθρο 4, παράγραφος 5, πρώτο εδάφιο, της έκτης οδηγίας;
            
         
               3)
            
            
               Μπορεί η δραστηριότητα φυσικού προσώπου, όπως ο δικαστικός επιμελητής εκτελέσεων τον οποίον αφορά η κύρια δίκη, το οποίο ασκεί δημόσια εξουσία και θεωρείται δημόσιος λειτουργός από την εθνική έννομη τάξη, να θεωρηθεί δραστηριότητα οργανισμού δημοσίου δικαίου, με άλλα λόγια μπορεί το εν λόγω φυσικό πρόσωπο να θεωρηθεί ότι δεν υπόκειται στον φόρο προστιθεμένης αξίας για τις δραστηριότητες ή τις πράξεις που ενεργεί υπό την ιδιότητα δημόσιας αρχής, σύμφωνα με το άρθρο 4, παράγραφος 5, πρώτο εδάφιο, της έκτης οδηγίας;